
Indledning 


Dette lille skrift er ment som en introduktion til en bestemt ofte 
overset side af astrologien og henvender sig både til den, som har 
et vist kendskab til astrologi og til den ukyndige. 

Man kan skelne mellem esoterisk og eksoterisk astrologi. Esote- 
risk astrologi behandler de abstrakte årsager, filosofien og den 
mere indre side af sagen. Eksoterisk astrologi behandler virknin- 
gerne, det praktiske, det konkrete og ydre udtryk (det personlige 
horoskop). Om esoterisk astrologi siger Alice Bailey i »Esoterisk 
astrologi« at: 


»… astrologien i det væsentligste er den reneste fremstilling af 
okkult sandhed i verden i dag, fordi den er videnskaben, der 
beskæftiger sig med de betingede og styrende energier og 
kræfter, som virker igennem det udstrakte rum og på alt, 
hvad der findes i dette rum.« (s. 14) 


Det følgende må betragtes som en del af den esoteriske astrologi. 
Hensigten har været i kort form at give et indtryk af det verdensbil- 
lede og den menneskeopfattelse, som er astrologiens. Det vil må- 
ske overraske nogle, at astrologien faktisk er en del af et så omfat- 
tende system, og at man ved at beskæftige sig med astrologi og 
bekende sig til den astrologiske lære også bør acceptere dette 
»bagved liggende« system. Det er ikke desto mindre tilfældet, og 
selv om nogle astrologer måske vil forsøge at frasige sig det, er det 
svært at se, hvordan astrologien skulle kunne forklares uden dette 
system. Snarere må man hævde, at en dybere og mere teoretisk 
forståelse af det følgende system, som astrologien er en del af, er 
en forudsætning for at nå i dybden som horoskoptyder. 

For den astrologiinteresserede kan det følgende være en hjælp 
til et nærmere studium af esoterisk astrologi. I øvrigt skulle det 
være muligt for enhver uden forudsætninger at få et indtryk af den 
side af åndsvidenskaben (her forstået i bogstavelig forstand som 
videnskaben om ånden), som er en forudsætning for den prakti- 
ske astrologi. 


Det er svært at finde en sammenhængende fremstilling af, hvad 
astrologien dybere set er for noget, så vil man ha” den, må man 
søge mange forskellige steder, og så forsøge at stykke et billede 
sammen. 


Når astrologien præsenteres i sin rette sammenhæng, bliver den 
sværere at afvise. Står man med mange ubesvarede spørgsmål om 
væsentlige forhold, så bliver det sværere at forstå og acceptere as- 
trologien. Uden en sammenhængende forståelse bliver astrologi- 
ens begrebsverden mystificerende og vanskelig tilgængelig for 
den fornuftsmæssige tilgang til tingene, som i dag kendetegner 
mennesker. Hvis astrologien skal være mere end et romantisk 
sværmeri, så må den dybere forståelse med. 

Nu kan man naturligvis rejse det spørgsmål, om den bagved 
liggende åndsvidenskabelige teori kan stå sig over for fornuftens 
kritiske øje. Mange vil sikkert afvise den som den rene og skære 
metafysik, men det vil være en fordomsfuld afvisning, som selv 
bygger på en metafysisk antagelse om verdens materielle beskaf- 
fenhed. Den åndsvidenskabelige tænkning står i et klart modsæt- 
ningsforhold til tidens dominerende materialistiske tankegang, 
men det er jo ikke i sig selv en diskvalificering af den. 

Det følgende er ikke et forsøg på at bevise eller argumentere for 
de åndsvidenskabelige sandheder, men et forsøg på at fremstille 
det som siges først og fremmest inden for teosofien og antroposo- 
fien, Der er altså ikke tale om en kritisk og problematiserende 
fremstilling. Vægten er lagt på det informerende. 

Ved fremstillingen af den åndsvidenskabelige menneskeopfat- 
telse i kapitel 1, er det især bevidsthedsbegrebet, som er afgørende 
- forestillingen om de forskellige bevidstheds- og erkendelsestrin. 
Det er muligt at udvikle bevidstheden, så der åbnes for en erken- 
delse af den åndelige eller oversanselige verden. 

Bevidsthedsbegrebet er uløseligt knyttet til en bestemt verdens- 
opfattelse (kapitel 2), der bygger på en organismetænkning - en 
forestilling om, at verden udgør et sammenhængende hele på 
samme måde som f.eks. den menneskelige organisme. Den yder- 
ste modsætning hertil vil være en mekanisk materialistisk tænk- 
ning, som dominerede inden for de eksakte videnskaber for et par 

hundrede år siden, og som stadigvæk kan spores i moderne tænk- 
ning. Her forestiller man sig verden som en materiel størrelse, en 
maskine, som bevæger sig i overensstemmelse med de mekaniske 
love. Åndsvidenskabens organismetænkning indebærer den for 
bevidsthedsbegrebet nok så vigtige opfattelse, at verden er af ån- 
delig karakter. Bevidstheden har altså ikke sin oprindelse i noget 
materielt. 

I kapitel 3 er det centrale menneskets og dvs. delens forhold til 
helheden. Mikrokosmos er som makrokosmos - delen afspejler 
helheden. Dette princip ligger til grund for astrologien. 

Når man siger, at delen er underlagt eller afspejler helheden, så 
føres man uvægerligt frem til spørgsmålet om menneskets frie 
vilje - et spørgsmål som altid rettes til astrologer. Hvis stjernerne 
bestemmer og styrer, hvad så med den frie vilje? 

Her står vi imidlertid over for et problem, som ligger på græn- 
sen af vores bevidsthedsmæssige formåen. Det er et problem, som 
har optaget tænkere til alle tider. Endnu har vi ikke oplevet at få et 
endegyldigt svar, som vi finder tilfredsstillende både for vor for- 
nuft og for vor oplevelse. Netop her opstår der en konflikt, når 
man beskæftiger sig med astrologien - på den ene side fornuften, 
der fratager os den frie vilje, hvis vi tænker astrologien konsekvent, 
og på den anden side har vi oplevelsen af at kunne vælge frit. 

I kapitel 4 ser vi på astrologiens oprindelse, dens udspring af de 
gamle mysterier og mysterieskoler, som kan spores årtusinder til- 
bage, og som også er kilde til de gamle myter. Dette forklarer den 
sammenhæng, der eksisterer mellem myter og astrologi. 

I det sidste afrundende 5. kapitel ser vi på forholdet mellem den 
teoretiske og den praktiske side af astrologien. Den teoretiske del, 
som dette skrift er en del af, sættes på plads i forhold til den prakti- 
ske del, som de fleste astrologer udøver i deres tydning af person- 
lige horoskoper. 


1. MENNESKEOPFATTELSE 


1. Materie - ånd 


Det vi har at gøre med inden for astrologien er i bund og grund en 
idealistisk teori. En idealistisk opfattelse af mennesket og verden. 
Anden er det primære. Materien - det fysiske er et resultat afånde- 
lig virksomhed. Det er en opfattelse, som går mod den moderne 
materialistiske tænkning, som vi i dag i høj grad er præget af. Her 
opfatter man materien som primær i forhold til bevidstheden (be- 
grebet »ånd« bruges sjældent). Lenin omtaler i et af sine værker et, 
som han siger »vulgærmaterialistisk« synspunkt, der hævder, at 
hjernen udskiller tanker på samme måde, som leveren udskiller 
de. 

iv om vi ser bort fra et sådant ekstremt synspunkt, som Lenin 
også selv kalder en vildfarelse, så står det tilsyneladende som et 
uløseligt problem ud fra en materialistisk teori i det hele taget at 
forklare bevidstheden. Hvordan kommer vi fra noget materielt til 
noget ikke-materielt? Hvordan skabes liv og bevidsthed ud fraen 
tilsyneladende livløs materie? 

Vi lever i og fokuserer i udpræget grad på den materielle ver- 
den. Kontakten til omverdenen gives os via vores fem fysiske san- 
ser. Vi har ikke udviklet organer, som sætter os i stand tilat oplevei 
den ikke-fysiske verden. Vores sanseapparat begrænser os altså til 
ar opleve en del af virkeligheden og udelukker os fra en oplevelse 
af en eventuelt større virkelighed eller andre sider af den. Ud fra 
vor egen begrænsede oplevelse kan vi ikke slutte os til eksistensen 
eller ikke-eksistensen af en ikke-fysisk virkelighed. Vi må blot kon- 
statere, at hvis den eksisterer, så er vi med vort normale sanseap- 
parat udelukket fra at opleve den. 

Vi har altså ikke nogen umiddelbar kontakt med noget ikke-fy- 
sisk, så det er ikke specielt mærkværdigt, at vi fristes af en materia- 
listisk tankegang. 

Selv om begrebet »ånd« ikke er faldet ud af vores sprog, så er det 
dog et begreb, man som regel bruger med en vis forsigtighed eller 
ligefrem blufærdighed. Og det er jo forståeligt i lyset af tidens ma- 
terialisme og en som følge deraf manglende tradition for at be- 
skæftige sig med og tale om ånd. 

Kristendommen, der inden for folkekirkens rammer næsten pr. 
definition behandler dette begreb og hele det ikke-fysiske om- 
råde, som begrebet er en del af, har tabt terræn og er skubbet så af- 
gørende tilbage eller ud af vores bevidsthed, så den sidste rest ef- 
terhånden blot er nogle få kirkelige ritualer som dåb, konfirma- 
tion, bryllup og begravelse, der for de flestes vedkommende stort 
set har mistet deres religiøse indhold. Den opblomstring af alter- 
native åndsretninger (»nyreligiøse«) vi har oplevet i de senere år, 
og som astrologien i en vis forstand kan siges at være en del af, eret 
klart udtryk for det vacuum, vi er bragt i, efter at folkekirken har 
mistet sin kraft og betydning. 

Så måske får vi genetableret en tradition, der tillader os at tale 
om ånd, og som ikke mindst kan give os det tilstrækkeligt nuance- 
rede og rummelige begrebsapparat omkring den ikke-fysiske del 
af virkeligheden, som er nødvendig for overhovedet at kunne tale 
om ånd. I dag er vores begrebsapparat omkring den åndelige vir- 
kelighed så fattigt, at det i sig selv vanskeliggør eller umuliggør en 
tænkning og samtale omkring den. 

Senere og i løbet af dette kapitel vil der blive givet et nærmere 
indhold til begrebet »ånd«. 


2. Det fire-delte menneske 


Mennesket er først og fremmest et åndeligt væsen. Legemet - det 
fysiske er noget sekundært, det forgængelige. Ånden er det evige. 
Betragter vi mennesket, og forsøger vi at se, hvad det indehol- 
der, hvordan man med rimelighed kan lave en opdeling af det, 
der fremstår som en helhed, så kan vi foretage følgende opdeling: 

a) Det fysiske legeme 

Det er det, som umiddelbart falder os i øjnene. Det ydre - det vi 
netop kan opleve hed vores fysiske sanser. Det er den menneske- 
lige materie, det af os som tilhører den stoflige verden, det vi har 
fælles med mineralriget. 

Selv om man om det fysiske kan sige, at det er det groveste eller 
laveste plan, så er det den del af os, som er ældsti udviklingen og 
altså har gennemløbet det længste udviklingsforløb. Det er det af 
os, der først blev dannet. 

Det fysiske legeme er udviklet til det perfekte. Når der alligevel 
ofte optræder forstyrrelser skyldes det indvirkning fra andre min- 
dre udviklede og ufærdige dele af os (f.eks. følelsesmæssig indvirk- 
ning på det fysiske, som kan resultere i uorden og sygdom i lege- 
met). 


b) Æterlegemet 

Men vi er ikke blot materie. Materien er organiseret, den holdes 
sammen, der er liv i den. Ved siden af det fysiske er det rimeligt 
nok at antage eksistensen af noget livgivende, noget som beliver 
materien, noget livskraft. Denne del af legemet kalder Steiner livs- 
legemet eller æterlegemet. Ordet s»æter« bruges her om noget, 
som kun er tilgængelig for en højere skuen og ikke for vores fysiske 
sanser. Ordet »legeme« er ikke udtryk for noget fysisk, men sna- 
rere for et felt - et energifelt. Man må nu engang, som Steiner si- 
ger, bruge sprogets almindelige ord også om de højere ting. 

Alt liv har et æterlegeme. Det er det fysiske legemes arkitekt. 
Uden æterlegemet ville de fysiske stoffer og kræfter i det fysiske le- 
gerne gå deres egne veje, hvilket ville føre til opløsning af det fysi- 
ske legeme. Det er det, som sker ved dødens indtræden. 


C) Astrallegemet 

Vi kan uden problemer konstatere, at vi indeholder mere end 
disse to første led, som er knyttet tæt sammen, og som hører til 
den mere fysiske del af mennesket. Vi er mere end vores fysiske 
krop og den livskraft, som beliver den. Vi har tanker og følelser, og 
dem betragter vi som en lige så vigtig del af os som vores fysiske le- 
geme. Vi skelner mellem det ydre dvs. det fysiske og det indre og 

bruger f.eks. i daglig tale udtrykket »døm ikke efter det ydre«. Det 
indre er noget andet og må skelnes fra det fysiske legeme. 

Vi må udskille en del af os, som har med følelserne at gøre. 
Denne del tilhører det, som kaldes astrallegemet. »Astral« betyder 
stjerne. Navnet »astrallegeme« kommer af, at den,del af menne- 
sket som bærer denne betegnelse forbinder det med stjerneverde- 
nen og de heri værende kræfter. 


d)Jeg'et 

De tre ovennævnte legemer har vi tilfælles med mange af klodens 
øvrige væsener. Det, som karakteriserer os som mennesker, og 
som er enestående for os, er, at vi har et jeg - enjeg-bevidsthed. 


mineralriget: fysisk legeme 

planteriget: — fysisk legeme,æterlegeme 

dyreriget: fysisk legeme, æterlegeme astrallegeme 
menneskeriget: fysisk legeme,æterlegeme, astrallegeme, jeg 


Ethvert normalt menneske oplever sig selv som et jeg med en jeg- 
følelse. Vi omtaler os selv som »jeg« og udtrykker dermed den be- 
vidsthed, som vi har om os selv som et helt og afsluttet væsen. 
Uden jeg'et kunne vi opleve følelser af lyst og smerte, af sult og 
tørst, men vi ville ikke have nogen følelse af noget blivende. Den 
ene oplevelse ville uden sammenhæng afløses af den næste ople- 
velse. Vi ville ikke opleve en sammenhæng. Jeg'et skaber kontinui- 
tet, holder os sammen. 


Når vi retter vores opmærksomhed mod forestillingsbillederne i 
vores bevidsthed - når vi tænker over tingene, som vi siger, så er 
der tale om jeg'ets virksomhed. Men vi må skelne mellem jeg'ets 
virksomhed og selve jeg”et, som kan siges at stå bagved det omtalte 
tankeindhold eller jeg”ets virksomhed. Jeg'et selv skjuler sig på en 
måde for os. En stor del af vores bevidsthedsindhold gives os fra 
den ydre verden gennem vores fysiske sanser. Men jeg”ets egent- 
lige væsen er uafhængigt af alt ydre. Så det, som først og fremmest 
tager sig ud som jeg'et for os, er i virkeligheden jeg”ets virksom- 
hed. Jeg har tanker, følelser og oplever kontinuiteten, men hvis 

jeg spørger mig selv om, hvad det er, som har dette umiddelbart 
oplevede, så kommer jeg straks i vanskeligheder. Jeg kan nok ha' 
en fornemmelse af et eller andet bagved liggende, men kan kun 
indirekte sige noget om det gennem en beskrivelse af dets virk- 
somhed. Hvis man om »energi« siger, at det er det, som får bilen 
til at køre, lampen til at lyse, opvarmer huset osv., så har man 
egentlig ikke sagt noget om »energi«, men om dens virksomhed. 
Steiner har givet mere præcise anvisninger på, hvordan man 
kan nå til en oplevelse af det bagved liggende højere jeg - hvordan 
jeg'et kan nå til en oplevelse af sig selv. Det er en vanskelig sag, 
hvilket er forståeligt, idet der er tale om, at individet skal nå ud 
over sin egen individualitet og frem til en universalitet, nå frem til 
at opfatte sig selv som en del af den store universelle helhed. Man 
kan ikke ifølge Steiner sige, at 


Jeg'et er Gud, men kun at det er af samme art og væsen som 
Gud. Den som siger, at en dråbe som tages i havet er af 
samme væsen eller substans som det, hævder jo heller ikke, at 
den er havet … Mennesket kan finde noget guddommeligt i 
sig, fordi hans inderste væsen er taget af det guddommelige. 
(Videnskaben om det skjulte s. 26.) 


Der er noget modsætningsfyldt i, at jeg'et på den ene side bibrin- 
ger os oplevelsen af at være et afsluttet væsen, et individ afgrænset 
fra andre individer, og på den anden side er jeg'et ophævelsen af 
det afgrænsede af individualiteten. DD 

Vi må forestille os, at på et plan er jeg”et det individualitetsska- 
bende og på et højere plan er det individualitetsopløsende. Som 
så ofte opleves der modsætningsforhold inden for åndsvidenska- 
ben, når forskellige forståelsesplaner konfronteres med hinan- 
den. Det, der er sandheden på det ene plan, er det ikke nødven- 
digvis på et højere plan. Modsætningsforhold på et lavere forståel- 
sesplan vil ophæves på et højere. 


3. Bevidsthed 


For et moderne menneske vil det sikkert ikke volde de store pro- 
blemer at forstå fire-delingen af mennesket. Når vi.derimod præ- 
senteres for den graduering, dvs. den trindeling af bevidstheden, 
som man opererer med inden for åndsvidenskaben, så kræver det 
en større anstrengelse at følge med, fordi en sådan graduering 
ikke opleves som en realitet for os. Vi er vant til at forestille os, at 
»bevidsthed« kun kan være af én kvalitet. Menneskers bevidsthed 
er af samme kvalitet - vi tænker og erkender på den samme måde. 

Drivkraften og grundelementet i vores erkendelse er den logi- 
ske tænkning. Vi kan nok forestille os, at mennesker har forskellige 
grader af erkendelse, nogen véd mere end andre - men her er blot 
tale om en kvantitativ forskel. Man kan sige, at mængden eller om- 
fanget af menneskers viden kan være forskellig, men den er af 
samme art eller kvalitet, og den er erhvervet på samme måde - er- 
kendelsen har samme kilde. 

Menneskets inderste kerne er ånd. Når man så langt som til en 
erkendelse af denne kerne, så erkender man jeg'ets væsen, der 
åbenbarer sig som en dråbe af det hav af ånd, som gennemtræn- 
ger alt — som er det skjulte i alt det åbenbarede. Men for at nå en 
sådan erkendelse er det ikke nok med en kvantitativ forøgelse af 
den almindelige erkendelse. Erkendelsen må ændre sig kvalitativt. 

Her ligger det overskridende i den åndsvidenskabelige tænk- 
ning, det punkt som specielt er vanskeligt at forstå og acceptere. 
Hele den åndsvidenskabelige lære bygger på den forudsætning, at 
bevidstheden kan gennemløbe en udvikling, hvor den ændrer sig 
kvalitativt. Åndsvidenskaben udspringer i det hele taget af en så- 
dan kvalitativ forskellig eller højere bevidsthedsform. 

Herligger en afgørende forskel i forhold til mange af de terapier 
og analyseformer, der tilbydes i dag, som nok kan virke bevidst- 
hedsudvidende, men kun på det kvantitative område. Kvalitarivt 
sker der ikke noget med bevidstheden. Den kvantitative udvidelse 
er også vigtig, man må blot gøre sig forskellen klar. 


Steiner taler om oversanselig erkendelse, erkendelse af det ikke-fy- 
siske, det som vi ikke kan sanse med vore normale sanser. Dette er 
en kvalitativ anderledes form end vores normale. Den kan deles 


op i tre trin: 


1. imagination 
2. inspiration 
8. intuition 


Den imaginative erkendelse åbenbarer kendsgerninger og væse- 
ner afåndelig art, som ikke er tilgængelig for vore fysiske sanser. 

Erkendelsen gennem inspiration sætter os i stand til at orientere 
os i den oversanselige verden. Man lærer en mangfoldighed af ån- 
delige væsener og deres indbyrdes forhold at kende. Inspiratio- 
nen sætter os i stand til at »læse« det, som viser sig som »bogstaver« 
i den imaginative erkendelse. 

Den intuitive erkendelse er en erkendelse af den højeste og 
mest lysende klarhed. Her bliver man ét med de åndelige væse- 
ner, som man oplever i imaginationen og inspirationen. Hele den 
åndelige verden ligger åben for erkendelse ved intuition. Gennem 
intuition oplever vi en sammensmeltning, en oplevelse af enhed 
med det, som vi normalt opfatter som værende uden for os. Vi må 
forestille os en helhedserkendelse, hvor vi umiddelbart og øjeblik- 
keligt erkender en helhed. 

Det er svært for os at forstå en sådan intuitiv erkendelsesform, 
fordi vores normale form er den logiske tænkning. Her analyserer 
vi, isolerer og splitter op for så siden trinvist at forsøge at samle 
igen, at drage slutninger til en forøgelse af vor erkendelse. Først 
analyserer vi det, som vi aner som en helhed, for så siden at er- 
kende sammenhænge mellem de ved analysen fremkomne en- 
keltdele. I matematikken udspiller den logiske tænkning sig iren 
form, idet vi ud fra grundsætninger og definitioner trinvist drager 
vores slutninger. Intuitionen siger os umiddelbart, at konklusio- 
nen i et bevis er sand, uden at vi behøver at slutte os frem led for 
led. 
Vi kan med vor normale tænkning kun overskue en lille del ad 
gangen og trinvist forfølge enkelte årsagskæder. I den intuitive er- 

kendelse overskuer vi på én gang helheden med hele dens net- 
værk af årsagskæder. Vores normale tænkning bruger vi på den fy- 
siske verden, den verden som præsenterer sig for os som sammen- 
sat af tilsyneladende adskilte dele, som virker på hinanden. Denne 
bevidsthedsform er perfekt afstemt efter den fysiske verden, hvis 
me er at bre orientere sig i og håndtere denne verden. Vi kan 
:e sige andet, end at vi har nået det utroligste i vor 
og beherskelse af materien. sig SKEER 
I modsætning til den logiske tænkning er den intuitive erken- 
delse derimod en erkendelse af den i en vis forstand bagved lig- 
gende åndelige verden, hvor alt hænger sammen. Den intuitive 
erkendelsesform er den form som sætter os i stand til at »håndtere« 
den åndelige virkelighed. Til ethvert erkendelsesplan eller bevidst- 
hedsplan svarer der et tilværelsesplan. Eller med andre ord, virke- 
ligheden fremtræder for os på en bestemt måde afhængig af vort 
bevidsthedsniveau. 


4. Ånd 


I åndsvidenskaben er begrebet »ånd« seh af største vigtighed. 
I det foregående er begrebet allerede bag mare AE at 
der er sagt noget mere præcist om det. 

Som nævnt i afsnit 2 består mennesket ikke kun af et fysisk le- 
gerne. Vi er et resultat både af materie og ånd. Mere korrekt er det 
at sige, at vi består af legeme, sjæl og ånd. Hermed er der indført 
endnu et vanskeligt begreb »sjæl«. 

. Sjælen kan betragtes som et mellemled mellem det forgænge- 
lige legerne og den evige ånd. Det sjælelige er vores indre virksom- 
hed. Ønsker, følelser og tanker hører ind under det sjælelige. Be- 
vidstheden udfolder sig i det sjælelige, og den har både et 
individuelt og et overindividuelt indhold. F.eks. er begær, lyst og 
smerte klart knyttet til de legemlige processer. Men via vores tænk- 
ning kan vi hæve os op over det individuelle til det universelle. 
Den rene logiske tænkning, videnskabelig erkendelse, peger mod 
det universelle. 

Man kan ikke om et menneske sige: »Din logiske tænkning, dine 

slutninger gælder kun for dig, fordi du har din egen individuelle 
logik, min logik er anderledes, så derfor er mine resultater forskel- 
lige fra dine«. Den logiske tænkning er vi fælles om, den gælder for 
alle mennesker, den er universel. Kommer to mennesker til for- 
skellige slutninger ud fra de samme forudsætninger, så må årsa- 
gen findes i fejlslutninger, dvs. forkert brug af de logiske regler. 

Sjælen, bevidstheden har altså et individuelt aspekt eller er bun- 
det til individet, men samtidig har den et overindividuelt aspekt, 
som gennem en udvikling af bevidstheden kan udvides. I den in- 
tuitive erkendelse når vi jo netop ind i den evige åndsverden og in- 
dividets bevidsthed smelter som omtalt sammen med denne ver- 
den. Bevidstheden bliver en del af det universelle. 

Ånd er noget overindividuelt, som individet har del i. Ånd er 
den kraft, som virker i alting. Det, som i den materielle verden 
fremstår som isolerede og adskilte dele, bindes i den åndelige ver- 
den sammen i en sammenhængende helhed. I moderne energi- 
termer kan man sige, at gennem vores fysiske sanser kan vi opleve 
et bestemt energiområde, et bestemt svingningsområde som ud- 
gør den materielle verden, og som er én af det åndeliges åbenba- 
ringsformer. Det åndelige i dets ikke-materielle åbenbaringsfor- 
mer er et energiområde med svingningstal, som ligger uden for det 
normale menneskes oplevelsesområde. 

Men ånd er ikke noget livløst. Ånd er liv. Ånd er bevidsthed. Til 
en anskueliggørelse af åndsbegrebets udefinerbarhed og omfang 
kan vi se på det fysiske energibegreb. Selv om man inden for fysik- 
ken kan sige, at energi er evnen til at præstere arbejde, så er der 
ikke hermed sagt ret meget om, hvad energi egentlig er. Energi er 
kilden, som kan fremtræde i uendelig mange former. Men hvad er 
energi? En ubegribelig størrelse, som vi kun indirekte stifter be- 
kendtskab med, men som vi alligevel hele tiden bruger i vores 
sprog som noget velkendt og definerligt. 

Når vi har svært ved at begribe et fysisk begreb som »energi«, så 
er det ikke så svært at forstå, at det er endnu vanskeligere at give 
indhold til det parallelle åndsbegreb, der refererer til noget ien 
del af virkeligheden, som er uden for vor oplevelsessfære. 


Grundlaget for den oven for fremstillede menneskeopfattelse 
med dens omfattende bevidsthedsbegreb er en bestemt verdens- 
opfattelse eller kosmologi, idet åndsvidenskaben ikke skiller indi- 
videt fra den universelle helhed, det er uløseligt forbundet med. 

Inden der i det følgende skal gives et rids af denne verdensop- 
fattelse, skal det som essensen af dette kapitel slås fast, at 


1. mennesket er et åndeligt væsen 
2. vi kan udvikle vores erkendelse til en erkendelse af den ån- 
delige verden. 


2. VERDENSOPFATTELSE 


1. Forskellige forståelsesplaner 


Som det vil være fremgået af det foregående, er ikke blot menne- 
sket men også verden af åndelig art. Inden for åndsvidenskaben 
gives der en ganske detaljeret beskrivelse af, hvordan verden er 
bygget op. Det kræver langvarige og grundige studier at blive for- 
trolig med de åndsvidenskabelige teorier. Både fordi verden jo er 
en omfattende og kompliceret størrelse, men nok så meget fordi 
åndsvidenskaben udspringer af et erkendelsesfelt, som ikke er 
vort normale. Erkendelsen af den oversanselige verden kan ikke 
uden videre præsenteres for os, den skal transformeres, den skal 
omskrives til et sprog, vi forstår. Derfor støder vi ind i problemet 
med at samstille viden fra to forskellige bevidsthedsplan, et højere 
og et lavere. Problemet bliver, at vi med vores normale bevidsthed 
og det der er sandheden på dete plan, skal forstå det, som er sand- 
heden på et højere plan, en sandhed som faktisk ligger uden for 
vores rækkevidde. Vanskelighederne bliver ikke mindre jo dybere 
man rer sig ned i teorierne. : 

I det følgende er der uddraget blot en lille del af det komplice- 
rede åndsvidenskabelige verdensbillede, med det formål at give et 
omrids af nogle af de fundamentale antagelser, som ligger til 
grund for astrologien. 


2. Organismetænkning 


En helt central opfattelse inden for åndsvidenskabens verdensbil- 
lede er betragtningen af universet som et stort levende væsen -en 
organisme. Universet er en helhed, hvor hver del har sin prædse 
funktion. Som et organ i en organisme. Delene kan ikke forstås 
isoleret - løsrevet fra helheden. I vort eget lille univers kan vi f.eks. 

først forstå leveren og dens funktion, når vi ser den som en uløse- 
lig bundet del af en helhed - den menneskelige organisme. 

Her er modsætningen til en moderne naturvidenskabelig tænk- 
ning klar, idet man her isolerer, adskiller, analyserer og splitter op 
i forsøg på at forstå den enkelte løsrevne del. 

I organismetænkningen må vi forestille os verden bygget op 
som organisme inden i organisme. F.eks. er mennesket opbygget 
af små celleorganismer, som er organiserede i organer, der igen 
lever i den menneskelige organisme. Mennesket er en celle i et 
samfund, som er en del af menneskeheden, der lever i organis- 
men Jorden, som igen er en del af den store organisme, som ud- 
gøres af vort planetsystem. 

Her kan det være særdeles svært og problematisk for os at fore- 
stille os planetsystemet som en levende organisme. Det kan sik- 
kert være svært nok at forestille sig Jorden som en levende orga- 
nisme. Vi er vant til at skelne mellem liv og ikke-liv. På vor klode 
skelner vi mellem livet og en livløs del. Selv om det er svært eller 
måske umuligt for os at give en præcis definition på, hvad der er 
liv, så har vi alligevel en klar forestilling om, at der er noget somi 
hvert fald ikke kan tilskrives egenskaben liv. Der er ikke liv i den 
»døde« materie, som f.eks. en sten tilhører. 

Når vi skal afgøre om noget i naturen omkring os er levende el- 
ler ej, så træffes afgørelsen ud fra det, som viser sig for os gennem 
vores fysiske sanser. Naturligt nok. Når åndsvidenskaben så hæv- 
der, at alt er liv, alt er ånd, så er de fysiske sanser, som jo netop bin- 
der os til den materielle verden, utilstrækkelige som redskaber til 
at opleve Jorden eller universet som en levende organisme. 

Vi kan ikke føre noget bevis for, at alt er liv, ligesåvel som vi hel- 
ler ikke kan bevise, at ikke alt er liv. Ud fra en bestemt definition på 
hvad liv er, kan vi udelukke noget fra at være liv, men definitionen 
kan altid drages tvivl. 

Hvis vi f.eks. siger, at betingelsen for liv er bevægelse, så er alt liv 
- alt bevæger sig på et eller andet plan. Men hvordan bevise at be- 
vægelse er liv? Hvordan bevise definitionen? 

Spørgsmålet er jo i virkeligheden: hvad er liv? Det har den mo- 
derne videnskab endnu ikke givet noget endegyldigt svar på. Må- 

ske, som åndsvidenskabsmanden kan sige, fordi den kun har de 
ydre og fysiske kendetegn at gå efter. Den når ikke bagved til det, 
som ifølge åndsvidenskabsmanden er det virkelige liv. Denne 
overfladiskhed er jo netop betingelsen for vor materialistiske, 
ikke-religiøse måde at tænke på, og ud fra denne betingelse er det 
forståeligt, at vi drager skellet mellem liv og ikke-liv. At det er ble- 
vet sværere og sværere for os at lave et skarpt skel, og at det kan dis- 
kuteres, hvor skellet skal gå, peger på, at det er et historisk og kon- 
ventionelt betinget skel. 


Organismetænkningen er en holisme, som betoner helheden i 
forhold til delen. Faktisk er der ikke noget nyt i at tænke på den 
måde, tværtimod har det snarere været den almindelige tænke- 
måde, indtil detnaturvidenskabelige gennembrud 0. 15-1600 tal- 
let, der gjorde op med denne tankegang og udmøntede sig i en 
mekanisk materialisme, hvor verden blev sammenlignet med et 
urværk. Virkeligheden er af materiel beskaffenhed og kan forstås 
ud fra de mekaniske principper, som tidens fysikere (bl.a. New- 
ton) prøvede at finde. Man påpegede værdien af det analytiske, af 
en undersøgelse af detaljen, af den isolerede del. 

Vi er stadigvæk præget af den mekaniske materialistiske opfat- 
telse, som har haft så stor betydning for vores menneske- og ver- 
densopfattelse i de sidste århundreder. 

Set i et historisk perspektiv har denne opfattelse kun haft indfly- 
delse i en kort omend særdeles udviklingsrig periode. Selvom den 
moderne videnskab på bestemte områder har udviklet sig væk fra 
den mekaniske materialisme, og selv om der sker opgør med en 
materialistisk tænkning på mange andre områder (nyreligiøse ret- 
ninger, helbredelse, dyrkningsmetoder, metafysisk søgen inden 
for naturvidenskaben) så står materialismen stadigvæk stærkt, den 
opfattelse, der ser materien som det primære. 

Nu skal der ikke her argumenteres mod materialismen og for 
organismetænkningen. Det skal blot nævnes, at sidstnævnte måde 
at tænke på knytter sig ind i en flere tusindårig lang tradition. Om 
dette så i sig selv styrker sagen, må den enkelte gøre op med sig 
selv. 


3. Planetsystemet — væsenshierarki 


Ligesom det gælder for menneskets legeme, sådan gælder det 
også for planeterne, at de er fysiske manifestationer af noget ånde- 
ligt. Ud over det som allerede er sagt om det åndelige, kan der her 
føjes til, at dette åndelige ifølge Steiner er væsener. 

Havde man inden for åndsvidenskaben udtrykt sig i moderne 
energitermer — »kræfter« eller »energier« - så var det umiddelbart 
lettere for os at gå med på ideerne. En vis oversættelse ville uden 
tvivl have hjulpet os. Det er svært for os at konfrontere opfattelsen 
af, at der står åndelige væsener bag alt det fysiske. Personificerin- 
gen af kræfterne, det åndelige, ligger os fjernt. De åndsvidenska- 
belige teorier i det hele taget må ses som en stor udfordring for det 
moderne menneskes fordomme. 

Hvis vi beskæftiger os alvorligt med teorierne, så indebærer det, 
at vor fordumsfulde vanetænkning på bestemte væsentlige områ- 
der må skubbes til side eller sættes på en alvorlig prøve. Vi lever i 
en bestemt tid og er opdraget i overensstemmelse med bestemte 
normsæt, en bestemt måde at tænke på. Vi overtager mere eller 
mindre ureflekteret det, som er den normale måde at tænke på. 
Det, som er indkodet i os igennem opdragelsen, tager vi for givet. 
Vi er overbevist om gyldigheden på trods af, at der ikke kan gives 
specielt overbevisende argumenter for at indtage netop den hold- 
ning, når det drejer sig om nogle fundamentale spørgsmål. F.eks. 
tager de fleste mennesker afstand fra reinkarnationstanken, de 
tror ikke, at vi fødes ind i gentagne jordeliv. Når vi dør, så er det 
slut — ikke flere liv til os. Drister man sig til at hævde reinkarnations- 
tankens gyldighed, så må man være indstillet på en lidt hånlig og 
overbærende reaktion. På trods af, at denne tanke giver mening og 
kan underbygges på en helt anden måde end den normale tanke, 
som blot afstedkommer meningsløshed og vanskeligt lader sig 
underbygge. 

Det kræver naturligvis mod at åbne sig, at skubbe fordommene 
til side med risiko for at blive rystet i sit fundament. Det nemmeste 
og mest trygge i første omgang er at lukke af. Vil man udvikle sig, 
så må man hele tiden og livet igennem rydde op i og smide væk af 

alt det medbragte gods, som ofte ligger og blokerer for vejen frem- 
ad. 

Ar vi ikke er i stand til at føre det, vi normalt forstår ved et bevis 
for metafysiske forestillinger som f.eks. reinkarnationstanken, gi- 
ver fordomme lettere spil og stiller større krav til vor åbenhed og 
til personlig stillingtagen. 


En af de fordomme som udfordres med den ovennævnte teori om 
åndelige væsener er forestillingen om, at mennesket er skabelsens 
ypperste produkt. Mennesket står i centrum, og alt andet er til for 
vores skyld. Både kristendommen og den nyere videnskab har gi- 
vet næring til den opfattelse. På vores egen lille klode er vores hen- 
synsløse behandling af både den levende og det, vi opfatter som 
den døde natur, et klart udtryk for vores holdning og foresulling 
om vores egen enestående placering i forhold til alt andet. 
Andsvidenskaben fortæller os så, at vi på ingen måde er at be- 
tragte som dette enestående væsen. Under afsnittet om det fire- 
delte menneske så vi, hvordan mennesket kan deles op i fire dele. 
Det fysiske og æteriske knytter os til materien, og det astrale og 
jeg”et knytter os til ånden. Vi er en blanding af materie og ånd. 


Det åndelige 
menneske 
dyr 
plante 
mineral 
Det fysiske 


Bevæger vi os ned i rækken på figuren, så går vi mod det fysiske. 
Bevæger vi os opad, går vi mod det åndelige. Inden for menneske- 
riget må vi som tidligere omtalt forestille os mennesker med er- 
kendelsesgrader, som ligger over det normale (imagination, inspi- 
ration og intuition), og disse højere grader forbinder eller skaber 
større kontakt med det åndelige, sådan at vi må sige, at vi som 

mennesker kan befinde os på forskellige trin op mod det åndelige. 
Vi må også forestille os ikke-menneskelige væsener, som står over 
os i den forstand, at de er nærmere det åndelige end vi. Faktisk ek- 
sisterer der et helt hierarki af væsener i den åndelige verden, som 
ligger over menneskeriget. 

Hver planet er et resultat af åndelige væseners virke. Hver planet 
er hjemsted for en bestemt kategori af åndelige væsener. Fra de 
forskellige planeter udstråler der kræfter, energier som svarer til 
de væsener, der bebor dem. Og kræfterne virker på hinanden alt 
efter planeternes indbyrdes placering. 


4. Chakraer 


Universet kan som nævnt betragtes som organisme inden i orga- 
nisme. I princippet er den lille organisme ligesom eller afspejler 
den store. Mikrokosmos er som makrokosmos. Ethvert væsen er 
et makrovæsen for mængder af mikrovæsener, samtidig med at 
det selv er mikrovæsen i et makrovæsen. Både opad og nedad er 
der tale om organismer inden i organismer i en uendelig række 
dvs. universer inden i universer. 

Der er noget paradoksalt i, at den begrænsede del er en kopi af 
den uendelige helhed, selv om uendeligheden kommer til syne i 
delen ved, at den selv består af et uendeligt antal mindre enheder. 
Men faktisk er det os, der på vores nuværende erkendelsestrin 
splitter verden op i dele. Verden er en helhed, og når vi oplever 
den som opsplittet i dele, så er der tale om en subjektiv illusion. 

Vort planetsystem er et energikompleks, og energierne gen- 
nemtrænger også mennesket i overensstemmelse med princippet 
om, at mikrokosmos er som makrokosmos. Planetsystemet selv 
gennemtrænges af eller modtager energi længere udefra. 

Vi modtager energien fra universet gennem det Steiner kalder 
en sjælsorganisme. I vores fysiske legeme har vi en sjælsorga- 
nisme, der tager sig ud som en slags selvstændigt legeme (ikke-fy- 
sisk), der besidder visse organer. Disse organer kaldes chakraer 
(»hjul«), og gennem disse modtager vi planetarisk energi. Som en 

parallel til vore fysiske sanseorganer, gennem hvilke vi modtager 
energi fra det fysiske plan, har vi en slags sjælelige sanseorganer til 
modtagelse af åndelig energi. 

Ligesom planeterne er centre for bestemte energiformer - 
energi af en bestemt kvalitet, sådan har vi altså også centre for 
modtagelse og omformning af disse energier. Vi afspejler det store 
system. 

Vores bevidsthed vil være afhængig af, hvorvidt vi er modtage- 
lige, dvs. hvor åbne eller udviklede vore sjælelige sanseorganer er. 
Indflydelsen af en bestemt bevidsthedsenergi fra en bestemt pla- 
net vil afhænge af i hvor høj grad det organ (chakra), som svarer til 
denne energi er udviklet og dvs. modtagelig og i stand til at trans- 
formere energien. 

Det dybere mål for mennesket er en fuld udvikling af sjælsorga- 
nismen. Et afåndsvidenskabens væsentligste mål er at befordre en 
sådan udvikling. Gennem teoretisk og praktisk arbejde skulle det 
være muligt at udvikle sjælsorganismen og dermed bevidstheden. 
Steiner har givet nogle ganske prædise og fyldige anvisninger på, 
hvilke øvelser man kan lave, og hvordan man i det hele taget kan 
arbejde med sig selv for at fremme udviklingen. Her skal der ikke 
siges noget nærmere om disse anvisninger ud over det særegne, 
som kendetegner den åndelige uddannelse i forhold til mere nor- 
male eller almindelige uddannelser, som vi kender dem i vores 
uddannelsessystem.” Den åndelige uddannelse kræver et arbejde 
med hele mennesket. I overensstemmelse med en helhedstænk- 
ning er det ikke kun en enkelt side eller en enkelt evne ved menne- 
sket, som skal udvikles for at gå fremad på erkendelsens vej. Vi må 
arbejde med vores vilje, følelser og tanker. Også den moralske sta- 
tus er involveret, Vil man hæve sin bevidsthed, så må man højne 
sin moral. 

Selverkendelse bliver nøgleordet. Jeg skal lære mig selv at kende 
for at lære verden at kende, for at udvide min bevidsthed. 

Det yderste mål i udviklingsarbejdet med erkendelsen er den 
intuitive erkendelse, hvor jeg'et smelter sammen med altet - en 
enhedsoplevelse. Selviskhed, vrede, besiddertrang, hensynsløs- 


"Se Rudolf Steiner; Hvordan når man til erkendelse af de højere verdener. 

hed, egoisme osv. er egenskaber, som befæster jeg'et, der isolerer 
jeg'et fra omverdenen. På bekostning af andre mennesker styrker 
man sig selv og sit eget. Disse egenskaber er med til at sætte skel 
mellem jeg”et og omverdenen. De modsatte egenskaber derimod 
er udtryk for, at man giver til omgivelserne, man solidariserer sig 
med og forsøger at identificere sig med omverdenen. Man hævder 
ikke sig selv i forhold til omverdenen. I yderste konsekvens må vi 
forestille os, at uselviskheden, hjælpsomheden, forståelsen osv., 
der er begreber under det overordnede kærlighedsbegreb, i den 
grad udvikles, så individet opnår en fuldstændig identifikation 
med omverdenen. Det er under alle omstændigheder klart, at sel- 
viskhed og lignende følelser af ovennævnte art umuliggør en så- 
dan fuldstænding identifikation, der er kendetegnende for den in- 
tuitive erkendelse. 

Arbejdet med at udvikle sjælsorganerne er et krævende og dybt- 
gående arbejde på en helt anden måde end arbejdet ved at ta' en 
uddannelse ved en af vore læreanstalter. Sidstnævnte medfører en 
kvantitativ udvidelse af vores bevidsthed. Førstnævnte indebærer 
en kvalitativ udvikling og stiller forståeligt nok nogle helt andre 
krav til den studerende. 


I dette kapitel har vi fået slået fast, at universet er beboet af et 
hierarki af åndelige væsener med et bevidsthedsniveau, der langt 
overstiger menneskets. Men de finere bevidsthedsenergier er om- 
kring os, og vi har muligheden for at øge vores modtagelighed og 
dermed også at erkende de højere væsener. I universet har vi 
grundlaget for en udvikling af vores bevidsthed. 

Ud fra hele tankegangen i kapitlet kan vi forestille os væsener 
med en bevidsthed, som giver direkte adgang til eller direkte ople- 
velse af energierne i universet. Det vender vi tilbage til. 


3. MENNESKET OG UNIVERSET 


1. Hologrammet 


Vores planetsystem er i evig bevægelse. Det kan betragtes som et 
energikompleks — et mønster, som hele tiden ændrer sig - plane- 
terne bevæger sig. 

Forestiller vi os et bassin med vand, og kaster vi f.eks. 3 sten ned 
i vandet, så vil hver sten lave bølger i bassinet. Forestiller vi os vi- 
dere et øjebliksbillede af et lille udsnit af vandoverfladen, så vil vi 
her se et bølgemønster, et interferensmønster. Ud fra de informa- 
tioner som vi kan aflæse i dette lille udsnit, kan vi faktisk konstru- 
ere et billede af hele bassinet, og vi kan rekonstruere bølgeudvik- 
lingen tilbage til stenenes nedslagstidspunkt. Vi kan også forudsige 
et fremtidigt bassinbillede. Det lille udsnit, delen, indeholder in- 
formation om helheden. Det billede, man får i et lille udsnit, vil 
være afhængig af, hvor og hvornår man tager billedet. Men uanset 
vil delen være et resultat af og gennemtrængt af helheden. 

Man kan også gå den anden vej og sige, at uanset hvor og hvor- 
når vi laver et udsnit, så kan vi ud fra helheden beregne, hvordan 
billedet af delen vil se ud. 

I hologrammet har vi et moderne fænomen, som underbygger 
tankegangen om, at delen afspejler helheden. Ved en bestemt tek- 
nik får vi et »billede« af en bestemt struktur på en fotografisk 
plade, ud fra hvilken vi er i stand til at genskabe strukturen (f.eks. 
en genstand) i tre dimensioner. Faktisk er vi ud fra et hvilket som 
helst lille område på den fotografiske plade i stand til at genskabe 
hele den afbildede struktur. På en eller anden måde er informatio- 
nerne om hele strukturen indeholdt i hver eneste lille del af den 
fotografiske plade. Informationerne er ikke umiddelbart tilgæn- 
gelige for os som et tre-dimensionelt billede, men er et komplekst 
interferensmønster, som først ved belysning med laser viser sig 
som et billede. I hologrammet er helheden nedlagt i delen eller 
helheden er indeholdt i delen. 

I vores menneskelige univers har vi f.eks. i kønscellerne et ek- 
sempel på, hvordan delen i form af arveanlæg indeholder infor- 
mationer om helheden. 

Tankegangen kan nu udbredes til en forestilling om, hvordan et 
hvilket som helst lille rum eller lille del af universet i princippet in- 
deholder informationer om hele universet, dets fortid, nutid og 
fremtid. Hele universet er på en måde indeholdt i delen. Helt i 
overensstemmelse med tanken om, at mikrokosmos er som ma- 
krokosmos. 

Nutiden eller øjeblikket er som et snit gennem universets ud- 
viklingsforløb. Vi får et øjebliksbillede af noget, som hele tiden eri 
bevægelse. På samme måde som ved øjebliksbilledet af et udsnit 
af vandoverfladen i bassinet, kan vi ud fra det øjebliksbillede, som 
nuet er, i princippet slutte os til universets fortid og fremtid. I bas- 
sineksemplet beregner eller slutter vi os frem til vores viden. Det 
er jo den måde vi får viden på i dag. Men alle informationerne er 
til stede i øjebliksbilledet, og vi må forestille os intuitionen som en 
erkendelsesform, der direkte og umiddelbart giver os viden om 
helheden ud fra den del som øjebliksbilledet er, uden at vi først 
skal omvejen omkring beregninger og logiske slutninger. 


2. Planet —- energimønster 


Lad os nu se på astrologien. Ud fra et kendskab til helheden dvs. 
det store energimønster, som skabes af planeterne og deres ind- 
byrdes stilling (vi begrænser os her til planetsystemet), så kan man 
i overensstemmelse med ovennævnte tankegang beregne, hvor- 
dan et menneskes (delens) energimønster vil ta" sig ud. Afhængig 
af hvor og hvornår mennesket er født. Derfor er det af afgørende 
vigtighed for astrologen at vide, hvor og hvornår et menneske er 
født, energimønstret forandrer sig jo hele tiden. 

Mennesket afspejler universet, så hvis det lader sig føde på et 
ganske bestemt tidspunkt og et ganske bestemt sted, så er det fordi 
det menneske har brug for eller harmonerer med den bestemte 
energikombination, der, som et resultat af himmellegemernes 
konstellation, er til stede i universet i fødselsøjeblikket. Vi må fore- 

stille os at mennesket har mange jordiske liv og således gennemlø- 
ber en lang udvikling. Hver gang det skal fødes på ny, er det nået 
til et bestemt udviklingstrin og må derfor fødes ind i et energi- 
mønster, som svarer til dette udviklingstrin. Man kan forestille sig, 
at det ofte vil ske automatisk som følge af tiltrækning og frastød- 
ning. Mennesket tiltrækkes af det energimønster, som harmone- 
rer med det. 

I menneskets fødselsøjeblik er der altså et ganske bestemt ener- 
gimønster. Et minut senere har mønstret udviklet sig — et minut 
senere endnu har det atter udviklet sig osv. Vi kan forestille os, at vi 
hvert minut 10 år frem i tiden tegner planeternes energimønstre 
og således får et udviklingsforløb. Vi har så et symbolsk kort over 
det menneskes personlighedsudvikling, som følger dette forløb, 
idet det menneske jo er gennemtrængt af energien i denne udvik- 
ling. 


På figuren er årstallene indtegnet på den vandrette akse. For at 
få et mere præcist udviklingsmønster kunne et mindre tidsinterval 
være valgt. Et menneskes alder er indtegnet på den lodrette akse. 
Den indtegnede kurve (cirklerne) skal i symbolform vise et men- 
neskes personlighedsudvikling som et resultat af årstal (planetstil- 
ling) og alder (fødselshoroskop) (fødselsår 1980). 

For et menneske som først blev født i 1981 ville forholdet mel- 
lem årstal og alder være anderledes. Dette menneskes personlig- 
hedsudviklende forløb er indtegnet som firkanter (b). 

alder 


2 oa 2 

O [=] A v 

1980 81 82 83 84 85 86 årstal 


Om selve fødselstidspunktet siger Steiner følgende: 


I fostertilstanden lever barnet gennem moderlegemet og de 

kræfter som går gennem det. Når forbindelsen til moderle- 

gemet brydes så virker kræfterne selvstændigt i barnet. 
(Videnskaben om det skjulte, s. 282) 


3. Frihed og nødvendighed 


Det ovennævnte rejser uvægerligt spørgsmålet om, hvorvidt vort 
liv er forudbestemt, er underlagt en nødvendighed, som tilside- 
sætter den frie vilje. 

Det vil være svært for os at acceptere, at vi skulle være underlagt 
en nødvendighed, som udelukker friheden, fordi vi i mange situa- 
tioner har en klar oplevelse af at kunne handle frit. 

Spørgsmålet om menneskets frie vilje har altid optaget os. Er 
mennesket en slave, der fuldstændigt er underlagt en Guds vilje 

eller en form for skæbne? Eller er mennesket en automat, hvis 
handlinger er resultatet af rent mekaniske lovmæssigheder. Kan 
alti mennesket reduceres til noget fysisk-kemisk og som sådan un- 
derlægges generelle lovmæssigheders nødvendighed. Er alt i ver- 
den og dermed også mennesket underlagt en lovmæssighed, som 
indebærer nødvendighed og udelukker tilfældighed? Hvordan 
kan modsætningen mellem lovmæssigheden, som den åbenbarer 
sig for os i videnskaben og vores oplevelse af at ha" en fri vilje over- 
vindes? Indebærer ovennævnte forhold mellem den planetariske 
energimønsterudvikling og personlighedsudviklingen ikke nød- 
vendigheden på bekostning af friheden? 


Steiner behandler spørgsmålet om frihed og nødvendighed i vær- 
ket»Frihedens filosofi«, hvori han faktisk insisterer på menneskets 
mulighed for at udvikle sig til et frit handlende væsen. Vi er altså 
ikke uden videre frie. I det hele taget kan man ikke sige, om men- 
nesket er frit eller ej. Vi udvikler os gennem ufriheden mod frihe- 
den. Men hvad er det for en frihedsopfattelse Steiner har? 

Drivkraften til vore handlinger kan være drifter, lyst, begær, en 
ydre moralsk autoritet, f.eks. en tænkt gud eller et menneske, alt 
sammen noget som på en måde kommer udefra og bestemmer, 
eller noget jeg i hvert fald ikke selv er herre over. I den grad mine 
handlinger er bestemt af noget i en vis forstand uden for mig, og 
Jeg ikke selv bestemmer motiverne, er jeg ufri. 

Det er typisk for os, at vi i vore handlinger bliver styret af moti- 
ver, som vi langt fra gennemskuer. Gennem et udviklingsarbejde 
med vores personlighed kan vi udvide vores selverkendelse. Dette 
arbejde vil involvere en bearbejdning og bevidstgørelse også af 
vore følelser og følelsesmæssige bevæggrunde og kan i sidste ende 
resultere i en opnåelse af intuitiv erkendelse. Gennem den intui- 
tive erkendelse får vi kontakt med den overindividuelle åndelige 
verden. Her når vi noget, som er fælles for alle mennesker. Hvis 
de ideer og begreber, som vi henter i den åndelige verden, lægges 
til grund for vore handlinger, så er vi frie. Men også her titter nød- 
vendigheden frem, fordi en indsigt i sandheden i den åndelige 
verden vil falde sammen med en uomgængelig trang til at følge 
den. Men drivkraften til handlinger udspringer af mig selv, af mit 

inderste eller højere jeg, som netop har del i den åndelige verden. 

Gennem mit inderste jeg finder jeg, og gennemskuer dermed, 
motiverne til mine handlinger. Både når jeg bliver drevet af noget 
uden for mig (inklusive drifter, lyst og begær) og af noget inden i 
mig (mit højere jeg) er der tale om en nødvendighed, men den af- 
gørende forskel er, at i sidste tilfælde har jeg indsigt i nødvendig- 
heden, og jeg oplever, at jeg selv vælger den. 

Hvor kommer nu det individuelle ind i billedet? Intuitionen 
forbinder os med det almene, men det skal omsættes til praktisk 
handling i en konkret situation. Hvis et alment princip som f.eks. 
»du skal gøre godt mod dine medmennesker« skal omsættes til 
praktisk handling, så er det op til det enkelte individ at bruge sin 
fantasi til at danne bestemte og konkrete forestillinger, som skal 
virkeliggøres og som derfor bliver drivkraften til handlinger. 
Hvordan jeg er god ved et bestemt menneske i en given situation 
afhænger af mig som individ og min egen forestillingsverden. Her 
oplever jeg, at det er mig, der vælger. 

Den intuitive erkendelse giver mig indsigt i den åndelige verden 
og dens lovmæssighed. Gennem et personligt bevidsthedsarbejde 
har jeg hævet mig op til den åndelige verden, sådan at jeg føler mig 
i overensstemmelse eller harmoni med denne verdens lovmæssig- 
hed. Jeg erkender de almene principper, lovmæssigheden, og jeg 
vil den. 

Gennem intuitionen erkender jeg, at »du skal gøre godt mod 
andre mennesker«, og den menneskelige udvikling, som er en be- 
tingelse for at nå intuitiv erkendelse, har gjort mig til et menneske, 
som vil og må følge dette princip. 

Hvis vi forestiller os et fuldstændigt frit menneske, så må det 
være et menneske, der gennem den intuitive bevidsthed har for- 
enet sig med det åndelige univers, altet eller Gud. Der er ikke for- 
skel på Guds vilje og dette menneskes vilje, bevidsthedsmæssigt er 
der jo sket en forening, en ophævelse af individualiteten. Det, som 
sker i den åndelige verden, den lovmæssighed som styrer hele uni- 
verset, også det som sker på det menneskelige plan, det, som Gud 
vil skal ske, bliver også det, som det fuldstændigt frie menneske 
vil. 

Fødselshoroskopet er et kort over himlen, sådan som den ser ud i 
fødselstidspunktet og fra et bestemt sted. Det er et astronomisk 
nøjagtigt kort, som i symbolsk form fortæller astrologen, hvordan 
det planetariske energimønster ser ud. Dette mønster gennern- 
trænger alt både mennesket, dyret, planten og mineralet. Menne- 
skets udvikling efter fødslen følger planetkonstellationens udvik- 
ling efter fødslen, sådan som figuren viser, 

Alt taler for, at astrologen må betragte et menneskes livsforløb 
som forudbestemt, og at denne forudbestemthed viser sig i horo- 
skopet. Hvis princippet om, at makrokosmos er som mikrokos- 
mos tænkes ud i sin yderste konsekvens, så må vi kunne aflæse livs- 
forløbet i stjernerne, En forudsætning er, at vi har et tilstrækkeligt 
detaljeret kort over de indvirkende faktorer i makrokosmos, og at 
vi er i stand til at tyde det. En anden afgørende forudsætning er et 
kendskab til udviklingsniveauet hos det menneske, som er på tale. 
Kræfterne fra universet påvirker os nemlig afhængig af vores ud- 
viklingstrin, som betinger vores modtagelighed for disse kræfter, 
hvor udviklet vores sjælsorganisme er med de sjælelige sanseor- 
ganer, der netop er modtagere af åndelig energi fra universet. 

Et menneskes udviklingsforløb er altså betinget af på den ene 
side de ydre planetariske kræfter og på den anden side det person- 
lige udviklingstrin, som vi bringer med os fra tidligere inkarnatio- 
ner. 

Principielt må vi som resultat af en konsekvent helhedstænk- 
ning, der opfatter makrokosmos som lig mikrokosmos, kunne 
forudbestemme et bestemt livsforløb ud fra et kendskab til de to 
faktorer, men i praksis vil forudsætningerne ikke være til stede. Vi 
er simpelt hen ikke i stand til at skaffe os et tilstrækkeligt overblik 
over det kompleks af forhold, som et menneskes udvikling er et 
resultat er, 

1 »Esoterisk Astrologi« siger Alice Bailey, at det normale men- 
neske fuldstændig er underlagt og dvs. styret af den planetariske 
indflydelse, og her vil personlighedshoroskopet være det rette ud- 
gangspunkt for astrologen, For det menneske, som er begyndt på 
en selvudvikling, vil det personlige horoskop blive mere og mere 
unøjagtigt, idet modtageligheden for finere og højere energier fra 
solsystemet bliver større. Ifølge Bailey er evolutionens mål, at 

menneskeheden skal blive fuldstændig bevidst om disse energiers 
væsen. 

Gennemsnitsmennesket har ingen erkendelse af de åndelige 
energier, det har ikke gennem selverkendelse udviklet sin erken- 
delse til højere trin. Det er underlagt eller dets handlinger er be- 
stemt af noget udenfor det. Det udviklede menneske erkender de 
energier, som styrer det, og kan bruge dem. Det har en højere 
grad af frihed. Så er vi tilbage ved Steiners frihedsbegreb. 

Bailey skelner altså mellem det uudviklede, almindelige men- 
neske og det udviklede menneske. Førstnævnte er en skabt stør- 
relse, fuldstændig underlagt skaberkræfterne. Sidstnævnte er ikke 
blot en skabt størrelse, men må også betragtes som medskaber, 
som skaber i overensstemmelse med den guddommelige plan. 
Den ene er passiv og forudsigelig, og den anden er aktiv og svæ- 
rere at forudsige. 

Nu er der sagt, at det ikke i praksis er muligt at overskue alle de 
på et menneskes udviklingsforløb indvirkende faktorer. Men her 
spiller astrologens formåen selvsagt ind. I overensstemmelse med 
den foregående skitserede bevidsthedsteori kunne man jo fore- 
stille sig den intuitivt begavede astrolog med det fulde overblik. 

I horoskoptydning og hvad angår forudsigelse spiller tre vigtige 
faktorer altså ind: det planetariske mønster, personligheden og a- 
strologen. Vi får et samspil mellem noget ydre, det planetariske 
mønster, og noget indre - bevidstheden hos det menneske, hvis 
horoskop skal tydes og hos astrologen, som skaltyde horoskopet. 


Med vor normale bevidsthed oplever vi verden som bestående af 
materielle adskilte størrelser. Det vil være absurd at hævde, at 
disse størrelser ikke eksisterer. Ligeledes oplever vi, at vi har en fri 
vilje, og også her vil det være absurd at hævde, at det har vi ikke. 
Fra et højere erkendelsesniveau viser vores oplevelse af den ma- 
terielle verden sig at være en illusion, verden er i virkeligheden af 
åndelig karakter, og den hænger sammen i en helhed, Verden er 
åbenbart det modsatte af det, den fremstår for vore sanser som. 
På samme måde må vi sige, at det vi oplever som fri vilje, bloter 
en illusion set fra et højere erkendelsesniveau. Fra dette synspunkt 
er det, som tager sig ud som fri vilje nemlig det modsatte, den hø- 

Jeste grad af ufrihed. Det, som er sandhed på et erkendelsesni- 
veau, er det modsatte på et andet niveau. 

Som menneske har vi som tidligere omtalt del både i den fysiske 
og i den åndelige verden. Som del af den fysiske verden og med 
den dertil hørende »fysiske« eller »lave« bevidsthed, har vi oplevel- 
sen af fri vilje, men efterhånden som vi ved tænkningens hjælp 
hæver os op til den filosofiske og videnskabelige erkendelse, som 
er et trin på vejen mod den åndelige verden, så begynder vi at ane 
den frie viljes illusoriske karakter. Det er sammenstødet mellem 
forskellige erkendelsesniveauer, som giver anledning til proble- 
met med den frie vilje. Specielt vanskeligt er det, når vi i os selv op- 
lever begge niveauer. Tænkningen, der er vores forbindelse med 
den åndelige verden, har endnu ikke udviklet sig til den intuitive 
tænkning, gennem hvilken problemet ophæves. 


4. ASFTROLOGIENS OPRINDELSE 


1. Historie 


I det følgende skal vi se på spørgsmålet om, hvor vi har den astro- 
logiske viden fra. Historisk kan vi spore astrologien tilbage til su- 
mererne (8. årtusinde f. Kr.). Vi kender den så siden fraægypterne, 
grækerne og romerne. Helt op til Kepler (1571-1630) fandtes der 
astrologer ved de europæiske hoffer. Det er imidlertid ikke denne 
real-historie, som interesserer her, det spændende er at forsøge at 
finde kilden eller kilderne til astrologien. Hvad er det for en måde 
ar tænke på, hvad er det for en bevidsthedsform, som har givet os 
astrologien? Det fortæller den almindelige historiske forskning os 
ikke noget om. Skal vi finde et svar, så må vi lede i de åndsviden- 
skabelige skrifter. 


2. Kulturperioder 


I det foregående er vi blevet klar over, at universet er beboet af et 
hierarki af åndelige væsener, og at vi inden for menneskeriget må 
forestille os en graduering af bevidstheden. Mennesker kan be- 
finde sig på forskellige bevidsthedstrin, og vi kan udvikle vores er- 
kendelse til det intuitive. På samme måde som det enkelte menne- 
ske gennemløber en udvikling både på det fysiske og det bevidst- 
hedsmæssige plan i et enkelt liv, sådan gennemløber hele menne- 
skeheden også et udviklingsforløb gennem årtusinder. Vores be- 
vidsthed har udviklet sig fra tidligere tilstande, og vil fortsætte ud- 
viklingen mod nye og højere tilstande. 

I det følgende vil vi begrænse os til at se på de udviklingsforløb, 
som tidsmæssigt ligger relativt tæt omkring os. Selv om også disse 
forløb i tid kan forekomme fjerne, så må vi huske på, at de i de føl- 
gende omtalte kulturhistoriske perioder blot er at betragte som en 
tidsmæssig ganske lille del af menneskehedens udvikling på Jor- 

den. Og denne er igen en lille del af en endnu større sammen- 
hæng osv. 


Den udvikling, som sker for menneskeheden (det enkelte menne- 
ske er ifølge reinkarnationstanken en fortsat del af menneskehe- 
den), har i overensstemmelse med helheds- og organismetænk- 
ningen sit sidestykke i det, som foregår på det store universelle 
plan. Astronomisk er der en parallel til det, som foregår på det 
menneskelige plan. 

Set fra Jordens synspunkt bevæger Solen sig i løbet af et år gen- 
nem alle 12 tegn i dyrekredsen. Desuden indgår Solen i en bevæ- 
gelse i en større cyklus (stadigvæk set fra Jordens synspunkt) med 
en varighed på omkring 26.000 år. Inden for dette tidsrum bevæ- 
ger Solen (egentlig forårsjævndøgnspunktet) sig tilsyneladende 
gennem alle 12 dyrekredstegn, og det vil sige, at den står i hvert 
tegn i godt 2.100 år. En nærmere astronomisk forklaring skal und- 
lades her, blot skal der for interesserede henvises til præcessions- 
fænomenet.” 

Iløbet af et år bevæger Solen sig gennem alle 12 dyrekredstegn, 
og denne cyklus er afgørende for det enkelte menneskes person- 
lighed. Det betyder noget, hvilket tegn man er født i, det fortæller 
hvilken tid på året man er født, og hvilken energikvalitet der er do- 
minerende. Nu eksisterer der altså en større cyklus (26.000 år), 
som har afgørende betydning for menneskeheden, og dermed 
naturligvis også for det enkelte menneske. Menneskeheden »van- 
drere igennem på hinanden følgende kulturperioder af godt 
2.100 års varighed, og disse kulturperioder har hver deres sær- 
præg, der er forbundet med det dyrekredstegn, som den enkelte 


"Præcessionstænomenet: Jordens omdrejningsakse ændrer ganske langsomt 
hældning, hvilket får den konsekvens, at forårsjævndøgnspunktet, der er udgangs- 
punkt eller startpunkt for det astrologiske år, langsomt bevæger sig rundt i stjerne 
kredsen. Punktet ligger altså ikke på det samme sted hvert år. Hældningen medfø- 
rer på en vis måde en afkortning af året på godt 20 minutter, og det er denne 
bevægelse, der på det astronomiske plan ligger til grund for den store cyklus. 

Af literatur kan nævnes »Det astronomiske grundlage af Erik Schølin og Claus 
Houlberg. »Os imellem« af Liz Greene og på tysk Elisabeth Vreede: Astronomie 
und Anthroposophie. 

kulturperiode »fødes« i. Mange har sikkert hørt om, at vi nu er på 
vej ind i Vandmandens tidsalder, hvilket skulle indebære nogle af- 
gørende forandringer og omvæltninger i forhold til den 2.100-åri- 
ge periode, som vi har været igennem under Fiskens tegn. 

Inden for åndsvidenskaben taler man om sådanne 2.100-årige 
perioder, som på bestemte punkter adskiller sig væsentligt fra hin- 
anden. Steiner fortæller os, at vi nu befinder os i den 5. periode i et 
forløb i den store cyklus, som startede efter Atlantis' undergang. 
Den nuværende 5. periode tager sin begyndelse i det 15. århun- 
drede. Den 4. periode, den græsk-romerske, strækker sig fra 8. 
årh. f. Kr. Den 3. periode, den ægyptisk-kaldæiske, begynder ca. 
2900 f. Kr. Tidligere endnu har vi en urpersisk og endelig en urin- 
disk periode. Når Steiners kulturperioder ikke falder sammen 
med den astrologiske tid, der ligger forskudt i forhold til dyrekreds- 
tegnene, så skyldes det overgangsperioder fra et tegn til etandet. 


Inden for hver periode sker der en udvikling af menneskets for- 
skellige dele. Den tidligere omtalte fire-deling af mennesket i en 
fysisk, æterisk, astral og jeg-del kan udvides yderligere, sådan at 
jeg-delen opdeles i en fornemmelsessjæl, en forstands- eller ge- 
mytssjæl og en bevidsthedssjæl. I hver kulturperiode udvikles og 
styrkes en af disse dele. 

Før det 8. årh. f. Kr, fandtes der ifølge Steiner intet af, hvad vi nu 
kender som logisk eftertanke og forstandsmæssig opfattelse af ver- 
den. I den græske verden taler vi om den mytiske tid. Det, som vi 
nu erhverver os som erkendelse gennem vores forstand, fik vi før 
det 8. årh. f. Kr. umiddelbart gennem en form for oversanselig vi- 
den. Man kan sige, at vi havde en umiddelbar kontakt til f.eks. de 
naturlovmæssigheder, som vi nu ved hårdt arbejde må udlede 
ved hjælp af vores forstand. Netop efter det 8. årh. f. Kr. udvikles 
hele den græske filosofi, og med den og op gennem middelalde- 
ren styrkes forstandskraften. Både i den græske og i den middelal- 
derlige fisolofi bevæger vi os i begrebernes verden. Vi bevæger osi 
tænkningens verden, tænkningen løsrevet fra erfaringsverdenen. I 
den middelalderlige skolastik udvikledes den logiske tænkning til 
sit yderste. Vi får i denne periode en udvikling af forstands- eller 
gemytssjælen. 

Netop denne udvikling af den logiske tænkning må ses som en 
forudsætning for det naturvidenskabelige gennembrud i 15-1600 
tallet, hvor den logiske tænkning bliver redskabet, som bruges på 
erfaringsverdenen. I middelalderen bevægede man sig i den in- 
dre, i begrebernes verden. Nu vender man sig ud mod verden og 
forsøger at koble den indre og den ydre verden sammen. Erken- 
delsesmæssigt adskiller den nuværende 5. kulturperiode sig tyde- 
ligvis fra de foregående. Menneskets erkendelse og dermed men- 
nesket selv har på afgørende vis bevæget sig et skridt fremad i 
udviklingsforløbet. 

Udviklingen af nye evner medfører, at gamle evner sættes ud af 
spillet. Vi har udviklet vores forstandskraft, men vi har mistet den 
gamle uklare oversanselige bevidsthed, som før den græsk-romer- 
ske periode var hele menneskehedens fælleseje, og som gav os en 
mere umiddelbar kontakt med de åndelige energier. Men vi 
kunne, som tidligere nævnt, ikke forstå det vi oplevede. Derfor ud- 
vikler vi nu »forståelsesevnen« for, når vi senere generhverver ev- 
nen ul at se ind i den oversanselige verden, at kunne forstå det, vi 
ser, 

Allerede i løbet af den nuværende 5. kulturperiode vil erkendel- 
serne angående de oversanselige verdener strømme ind i menne- 
skebevidstheden, men først ved begyndelsen af den 6. periode vil 
menneskeheden igen på et højere trin have erobret den oversan- 
selige seerevne. 


3. Mysterieskoler 


Som det vil være fremgået af det foregående, bevæger menneske- 
heden og dermed mennesket sig i et udviklingsforløb over mange 
oglange kulturperioder, I den nuværende 5. kulturperiode udvik- 
ler vi os fortsat som tænkende væsener. Målet for denne og den 
kommende 6. og 7. periode er, at mennesket skal udvikle sin tæn- 
keevne til fuldkommenhed så at menneskeheden kan stå på egne 
ben. Den tænkning, som skal udvikles, er den intuitive tænkning 
dvs. en tænkning, der er af en anden art end den logiske tænkning, 
vi betjener os af i dag. Det er vigtigt at slå fast, at der ikke blot er tale 

om at arbejde videre med og forfine en analytisk fragment-tænk- 
ning. Den intuitive tænkning er som tidligere nævnt en helheds- 
tænkning. Betingelsen for at udvikle denne tænkning er en bear- 
bejdning af viljen, tanken, følelsen og moralen. Hele mennesket 
skal udvikle sig for at udvikle den intuitive tænkning. 

Vi har tidligere været inde på, hvordan den intuitive erkendelse, 
indsigten i nødvendigheden er en betingelse for at være et frit 
menneske. Det ufrie menneske bestemmes til handling af ydre år- 
sager. Det frie menneske er som sin egen lovgiver bestemt afindre 
årsager - skellet mellem det individuelle og det overindividuelle 
ophæves. 

Endemålet er en selvbestemmelse, som dog nødvendigvis vil 
være i overensstemmelse med »gudernes vilje«. I de tidligere kul- 
turperioder har menneskets handlinger været bestemt af ydre år- 
sager. Menneskeheden har haft og har stadig ydre autoriteter i 
form af åndelige vejledere. Som børn har vi haft brug for opdra- 
gere og vejledere. Disse ledere har haft forskellig status i forskel- 
lige kulturperioder. I dag erkender vi dårligt nok eksistensen af 
dem, hvorimod de ii tidligere perioder var kendte, og der herskede 
overhovedet ikke nogen tvivl om deres status som »gudernes sen- 
debude«. Men det hænger naturligvis sammen med udviklingen 
af tænkeevnen og den selvstændighedsfølelse, som følger hermed. 
I virkeligheden er der tale om en frigørelsesproces - vi skal frigøre 
os fra de ydre autoriteter for at blive vor egen autoritet. 

Parentetisk skal det bemærkes, at det er interessant at se den 
selvstændiggørelse af individet, individualismen, som netop spi- 
rer frem med det naturvidenskabelige gennembrud i 15—1600 tal- 
let altså ved begyndelsen af den 5. kulturperiode. Både på det reli- 
giøse (Reformationen) og det samfundsmæssige og politiske plan 
(liberalismen) sker der en selvstændiggørelse af individet. 


I de tidligere kulturperioder hvor menneskene havde et vist op- 
rindeligt, primitivt klarsyn, som satte dem i stand til at opleveiden 
oversanselige verden, da var de klare over, at kræfterne kom til 
dem fra himmelrummet. De havde en oplevelse af de kræfter, 
som kom til dem udefra, men de havde ingen forståelse for det de 
oplevede, tænkeevnen var jo endnu ikke udviklet. De måtte ledes 

af mennesker, som havde indsigt og forståelse for disse virkende 
kræfter. Disse ledere har været indviede i den guddommelige vis- 
dom. Deer blevet undervist i den, og har befundet sig på et udvik- 
lingsniveau, som har sat dem i stand til at modtage undervisning i 
denne visdom. De indviede skulle så på passende vis formidle de- 
res viden videre til menneskene. Bl.a. skulle, som Steiner siger, 
mennesket i stjernernes gang se det, der var besluttet i gudernes 
råd. Til dette formål lærtes astronomi. Når det, som observeres i 
himmelrummet forbindes med det, der sker i menneskets ver- 
den, så har vi astrologien. 

Som realitet blandt mennesker går astrologien tilbage til de tid- 
lige kulturperioder efter Atlantis" undergang. 

Vi har mistet vort oprindelige klarsyn. Vi kan ikke se det usyn- 
lige bagved det synlige. Det har været nødvendigt for den udvik- 
ling af tænkeevnen, som er det overordnede projekt i den efterat- 
lantiske periode, vi befinder os i nu. Gennem indviede er astrolo- 
gien givet os som middel til at se og forstå det usynlige bagved det 
synlige. Den dybe sandhed, som ifølge Bailey ligger i astrologien, 
må vi forestille os har eksisteret al tid. Som menneskelig erkendel- 
sesform er astrologien uløseligt knyttet til de indviede: og mysterie- 
skolerne omkring dem. 


Over mennesket har der altid stået væsener med en højere bevidst- 
hed. Mennesket er jo blot en del af det omfattende væsenshierarki, 
som udgør universet. Det betyder, at der eksisterer væsener med 
indsigt i de virkende kræfter i universet, væsener som selv virker 
med åndelige kræfter. Menneskeheden er blevet ledet både direkte 
af sådanne ikke-menneskelige væsener og af højtudviklede men- 
nesker, som gennem forbindelse med de åndelige væsener er ble- 
vet undervist og indviet i den »skjulte viden«. Lige så længe som 
mennesker har været på Jorden, har der eksisteret mysterieskoler 
eller orakler (et sted hvor åndelige væseners hensigter åbenbares 
og modtages), hvor den skjulte viden er blevet plejet. 
Mysterieskoler har været spredt omkring til hjælp for menne- 
skeheden. Mysterieskolerne, som hører til vor egen kulturperi- 
ode, er efterkommere af de gamle atlantiske mysterieskoler. Så 

der går en linje af disse skoler og den viden, som eksisterer her 
hele vejen op gennem menneskehedens historie. 

Den sandhed, som fremstilles i astrologien, har eksisteret lige så 
længe som vores solsystem. På et tidspunkt, hvor mennesket for- 
standsmæssigt har været modent til det, er denne sandhed blevet 
præsenteret i den astrologiske form. De indviede og mysteriesko- 
lerne må ses som astrologiens kilder. Det er herfra den udsprin- 

er. 
åg På de første sider i »Esoterisk astrologi« (Bailey) er der et »Ud- 
drag af Tibetanerens erklæring«. På disse sider taler en indviet, 
som efter alt at dømme er Baileys inspirationskilde. Han siger, at 


»jeg er en som har stridt og kæmpet sig frem til et større lys, 
end de aspiranter kender, som læser denne bog (Esoterisk 
Astrologi), og derfor må jeg virke som overbringer af lys, uan- 
set hvad det koster mig … Mit arbejde er at undervise og ud- 
brede kendskabet til den urgamle visdom.« 


Dette »Uddrag« og kommentarer i Baileys bog om astrologi viser, 
at den astrologiske viden udspringer fra indviede. i 

Steiner har også haft kontakt med en indviet, som førte ham ind 
i den esoteriske verden. Hos ham har Steiner fundet støtte og vej- 
ledning i sit arbejde med at udvikle antroposofien. Vi kender ikke 
meget til denne person, som Steiner mødte i Wien, og som vi kun 
kan finde hentydninger til rundt omkring i hans skrifter. 


Går vi tilbage til vor civilisations vugge, det gamle Grækenland, så 
finder vi her et par af de store, Pythagoras (577-497 f. Kr.) og Pla- 
ton (428-347 f. Kr.) hvoraf den sidste ofte betragtes som den første 
rigtige filosof. N …. 

Fa høgorai brugte en stor del af sit liv på at rejse rundt til tidens 
forskellige mysterieskoler for at uddanne sig her og blive indviet i 
mysterierne. Senere grundlagde han sin egen visdomsskole i Ita- 
lien. … 

Også Platon rejste rundt og lærte den esoteriske tradition at 
kende. Det er blevet hævdet, at Platon besad en hemmelig lære, 

som han ikke uden videre gav fra sig. Han siger selv, at om det væ- 
sentligste kan man ikke skrive, det kan ikke affattes i ord. Og dog 
skrev han megetselv, men dette skrevne må vi så opfatte som hans 
eksoteriske lære. Til grund herfor har der sandsynligvis ligget en 
esoterisk lære som han som sagt ikke uden videre bragte videre. 
Måske dels fordi mennesket ikke var modent til at modtage denne 
lære, og dels fordi sandheden ikke kan videregives i sproget. 

Sandheden, som erhverves ved intuition, skal opleves eller erfa- 
res, den kan kun i en svag afglans gives ved det sprog, som knytter 
sig til vores normale bevidsthed. Når der alligevel er blevet skrevet 
om »de store ting« både af Platon og senere tænkere, så må det 
være fordi en sproglig formidling trods alt kan inspirere og stimu- 
lere det menneske, som er modent til påvirkningen. Hvis den 
sproglige fremstilling skal ha” nogen værdi, så må den på en eller 
anden måde »klinge« med noget i personen og dennes erfarings- 
verden. 


Den indviede, som umiddelbart synes at ha” haft størst betydning 
for vores vestlige civilisation, er Kristus. Hans tilsynekomst på Jor- 
den blev forudsagt af mange profeter, der var indviede i mysteri- 
erne. Kristus og kristendommen skal forstås som en del af myste- 
Tieskolernes lære eller en del af den esoteriske tradition, der ligger 
meget langt fra den kristendom, vi præsenteres for i vor egen fol- 
kekirkelige afart. Den kristne esoteriske tradition kan følges gen- 
nem tiden op til vor tid. J. Engelbrecht forsøger i »Den Intuitive 
Tanke« at godtgøre åndsvidenskabens opfattelse af Kristus som en 
indviet i mysterierne, I den åndsvidenskabelige tradition forstås 
Kristus og hans lære som en del af denne tradition. 

Det er en forståelse, som ikke uden videre har kunnet verificeres 

i mere normal forstand med alment tilgængeligt historisk materi- 
ale. En del tekster peger dog på Jesu nære tilknytning til essæernes 
samfund, der var et klostersamfund, hvor man forsøgte at virke- 

liggøre høje etiske idealer og leve et rent liv. En moderne vestlig 

forståelse af kristendommen er ikke forenelig med åndsvidenska- 

bens forståelse, hvor f.eks. reinkarnationstanken er helt central. 
Den moderne kristendom har løsrevet sig fra traditionen og har 

dermed mistet den nødvendige kraftkilde, som ifølge åndsviden- 

skaben findes i den esoteriske lære. Den moderne kristendom har 
snarere forbundet sig med en naturvidenskabelig materialistisk 
tænkning, og må som følge heraf også forkaste den astrologiske vi- 
den, På det religiøse område har vi i høj grad underlagt os den ma- 
terialistiske tidsånd. 

I årtier har det naturvidenskabelige verifikationskrav gennem- 
trængt vores tænkning. Virkeligheden begrænses til det, som kan 
nåes med vore fysiske sanser eller forlængelsesredskaber til disse. 
Men mysterieskolernes lære, åndsvidenskabens indhold, det as- 
trologiske univers er kendetegnet ved netop ikke at kunne nåes 
med de fysiske sanser. Her beskæftiger man sig med den åndelige 
ikke-fysiske side af virkeligheden, og de dybe sandheder kan ikke 
videregives i ord, men må for den rette forståelse opleves direkte 


og personligt. 


4. Mytologi og astrologi 


Der er et bemærkelsesværdigt sammenfald mellem mytologi og 
astrologi. Går vi tilbage til den gamle græske og romerske verden, 
hvor myte og tro hang uløseligt sammen, så ser vi, hvordan gu- 
derne havde planet-navne og blev tillagt egenskaber, som på 
mange måder er sammenfaldende med de egenskaber astrolo- 
gien i dag tillægger de samme planeter. Planeterne blev identifi- 
ceret med guddommelig eller åndelig kraft på samme måde som 
det sker i astrologien, og guderne indvirkede på menneskelivet. 
Grækerne opfattede himlen som evig og guddommelig, og derfor 
kunne man i stjernebillederne se guder og helte bevæge sig. Lige" 
som hos babylonerne opkaldtes planeterne efter guder, og de 
egenskaber som mytologien tillagde de enkelte guder overførtes 
til deres planet. Til hver planet hørte der en farve, et dyr, en plante 
og et temperament. 

sg den græske myte fortælles der om guddommelige væsener og 
deres bedrifter. Det individuelle og konkrete træder tilbage i my- 
ten. Den er anonym og hæver sig mod det evige. Myten befatter 
sig med det almene, det som gælder til alle tider, En evig visåom 
videregives i mytisk form. 

Historisk er det svært at placere de græske myter i tiden. I denne 
sammenhæng skal det blot slås fast, at deres oprindelse ligger for- 
ud for det 8. årh. f. Kr., hvor den 4. kulturperiode tager sin begyn- 
delse. I denne periode skulle forstandskræfterne udvikles, hvilket 
også bevirker, at myten mister sin kraft og betydning i løbet af 
nogle få århundreder ind i denne periode. Den græske myteskat 
kan spores tilbage til den mykenske kultur (om. 1300 f. Kr.), men 
sporene fører endnu længere tilbage. 

Oldtidens myter og astrologien er bundet sammen og kan spo- 
res tilbage til en fjern ikke nærmere bestemmelig fortid. Ifølge 
Steiner finder vi i de europæiske folkeslags mytologier rester af 
det, som de indviede i mysterierne kunne forkynde menneskene. 
De dybe sandheder, som blev bevaret og videregivet i mysterie- 
skolerne blev i en afglans formidlet til den bredere befolkning i 
mytisk form. Kilden til myterne er det gennem skoling erhvervede 
klarsyn, som lærtes i mysterieskolerne. 

De folkelige eventyr og sagn, som vi f.eks. kender dem i Nor- 
den, har som deres kilde det gamle, overleverede halvbevidste 
klarsyn, me DE mennesker bevarede op mod vor tid. Disse 
mennesker kendte den åndelige verden i: 
meddele, hvad de oplevede. É Sie EGE 

Den evige visdom, den rene lære som hørte mysterieskolerne til 
spredtes ud til større befolkningsgrupper i forskellig klarhed eller 
renhed. 

Mysterieskolernes rene lære oplevedes eller erkendtes direkte af 
de indviede, som gennem skoling og disciplin udviklede klarsyn 
eller oversanselig erkendelse. I astrologien er den rene lære vide- 
regivet i en klar og ren form. Astrologi er åndsvidenskab specielt 
når den esoteriske astrologi tages med. Det er den del af astrolo- 
gien, hvor man beskæftiger sig med de abstrakte årsager, filoso- 
fien og den mere indre side af astrologien. 

Med mytologien træder vi endnu et skridt væk fra den rene 
lære. Her præsenteres læren i fortællende og underholdende 
form, tilgængelig for enhver, men ikke sådan at den dybere me- 
ning træder umiddelbart frem for enhver tilhører. 

Eventyr og sagn præsenteres på samme måde som myterne i 

fortællende form, tilgængelig for enhver, men endnu sværere at 
forbinde med mysterieskolernes hemmelige lære. 


Ovennævnte kan udvikles til en forestilling om, at al menneskelig 
skabervirksomhed, kunst, filosofi, videnskab 0.1. på en eller anden 
måde har sit udspring i »den hemmelige lære«, eller rettere i den 
åndelige verden, som denne lære er om. Den verden hvor ånds- 
kræfterne virker, en verden som vi som åndsvæsener har del i. 

Kunstneren »inspireres« til at skabe et stort kunstværk. Viden- 
skabsmanden ser i et »glimt«, hvordan et uløseligt problem skal 
løses. Vi kan ha' større eller mindre kontakt med den åndelige ver- 
den og den erkendelsesrigdom, som ligger der, og vores virksom- 
hed vil være præget af kontaktgraden. Vi kender sikkert fornem- 
melsen af, at et kunstværk er beåndet, det udtrykker noget dybt og 
evigt, noget fællesmenneskeligt, som det er lykkedes kunstneren 
at indfange i et inspireret øjeblik. Gennem inspireret kunst løftes 
vi op, den er med til at give livet værdi, her henter vi energi og 
overskud. Gennem kunsten formidles noget af den åndelige 
energi til os. På samme måde som en myte eller et eventyr formid- 
ler energi til os er en form for nødvendig åndelig føde for os. 

Kraften fra den åndelige verden kommer til os ad mange kana- 
ler. Men ikke kun udefra, gennern andre og deres forbindelse 
med kilden, også indefra, mere direkte gennem os selv. 

Som noget helt fundamentalt må vi sige, at vores tænkning 
overhovedet ikke ville fungere uden kraft fra den åndelige verden. 
Tænkningen er jo netop vores forbindelse med denne verden. 
Gennem tænkningen sker der en sammenkobling af begreber. 
Når vi tænker på »lyn«, så dukker begrebet »torden« også op. Et 
begreb kan ikke isoleres. Når vi tænker på det, dukker der straks 
en række andre begreber op, som forbinder sig med det. Tænk- 
ning er begrebssammenkobling, og når vi kobler nye begreber 
sammen, når vi tænker nye tanker, drager slutninger, fantaserer, 
kreerer osv., så øser vi af den åndelige kraftkilde. Denne bringer os 
fremad i vores udvikling, der foregår som et vekselspil mellem 
den ydre og den indre kilde. 

5. DET PERSONLIGE 
OG DET ALMENE 


1. De syv bevidsthedstrin 


I 1. kapitel afsnit 3 behandles bevidsthedsgradueringen — de for- 
skellige bevidsthedstrin som vi har mulighed for at nå. I dette afsnit 
skal bevidsthedsudviklingen bindes sammen med den astrologi- 
ske tænkning. Egentlig er forbindelsen foretaget under behand- 
lingen af de forskellige kulturperioder af godt 2.100 års varighed. 
Her blev det nævnt, at menneskeheden gennemløber et bevidst- 
hedsmæssigt udviklingsforløb gennem årtusinder. 

På vort nuværende udviklingstrin er det den logiske tænkning, 
der er den normale. Som en videre udvikling af den, har vi inspi- 
rationen, imaginationen og intuitionen, og på den anden side har 
vi de bevidsthedstrin, der kan forstås som dyre-, plante- og mine- 
ralbevidsthed. Vi har altså i alt syv forskellige bevidsthedstrin, som 
skal gennemløbes. Det er som ofte nævnt en gennemgående tanke 
inden for åndsvidenskabelig tænkning, at »det lille« afspejler »det 
store«. Også det enkelte menneske vil i et enkelt liv gennemløbe 
ovennævnte udviklingsforløb. Udviklingen forløber i perioder af 
syv års varighed. Fra fødselen til omkring det syvende år er barnet 
i en vis forstand kun krop. Æterlegemet selvstændiggøres eller fø- 
des omkring syvårsalderen. På tilsvarende vis gælder det for astral- 
legemet ved fjortenårsalderen, og endelig omkring enogtyveårsal- 
deren fødes jeg'et. Dermed vil det almindelige menneske være 
nået det, som skal nås i dette udviklingsforløb. Men muligheden 
for at udvikle de efterfølgende trin ud over kimstadet er til stede. 

Det enkelte menneskeliv forløber i syvårsrytmer. Menneskehe- 
den, og det vil også sige mennesket forstået som en lang række af 
inkarnationer, gennemløber som omtalt syv kulturperioder af 
godt 2.100 års varighed i en samlet periode på ca. 26.000 år. Af 
disse perioder er der igen syv osv. Vi indgår altså i stadig større og 
længere varende forløb. 

Teosofferne taler om syv »stråler« - syv forskellige energifor- 
mer, som styrer og driver udviklingen. Steiner og også den danske 
åndsforsker Martinus opererer ligeledes med syv tilsvarende for- 
mer, blot er terminologien forskellig. Steiner taler f.eks. om et 
hierarki af åndelige væsener, som virker. Det er det samme, de ta- 
ler om med forskellige ord, og princippet i udviklingen ligger fast. 
I ethvert forløb å 7 perioder er der én af perioderne, som er ho- 
vedperioden dvs. den periode, som skal nå til fuld udvikling i net- 
op dette forløb. I de øvrige 6 perioder repeteres tidligere forløb, 
eller kim anlægges til udvikling i kommende forløb. F.eks. repete- 
rer mennesket i det enkelte liv tidligere udviklingsforløb: det fysi- 
ske (krop), det æteriske (plante), det astrale (dyr) for så at nå til det, 
som skal udvikles i dette forløb - jeg'et. I de sidste perioder anlæg- 
ges kim og udfoldes gradvis det, som skal udvikles fuldt i efterføl- 
gende forløb, samtidig med at det nuværende forestillings- og tan- 
keliv skal bringes til en stadig finere, højere og mere fuldkommen 
udfoldelse. 

De indviede, de mennesker som har været indviet i mysterie- 
skolernes lære, har foregrebet denne udvikling og til en vis grad 
udfoldet fremtidige bevidsthedsformer. 

Mennesket indgår som sagt i både små og uendelig store cykli- 
ske forløb. I de store forløb er det enkelte menneske en del af 
større kosmiske væsener og det underlægges den helhed, som 
dette eller disse større væsener kan betragtes som. Det enkelte 
menneske underlægges menneskehedens udvikling, dvs. at det 
generelle udviklingsforløb, som menneskeheden følger, er en for- 
udsætning for eller en udviklingsbetingelse for det enkelte men- 
neske. Menneskeheden er så igen underlagt planetens udviklings- 
forløb osv. 


2. Horoskopet 


Det, der normalt optager astrologer og astrologiinteresserede, er 
det personlige horoskop. Hovedinteressen samler sig om det kon- 
krete, personlige og relativt lille forløb, som det enkelte menne- 
skes liv udgør. Det er klart, at man først får en dybere forståelse for 

det konkrete og specifikke når man ser det i den større og gene- 
relle sammenhæng, hvor det hører hjemme. 

Som det skulle være fremgået af det foregående, fremstiller ånds- 
videnskaben menneskets udviklingsforløb ud fra det store per- 
spektiv. Her kan man tilegne sig det overordnede og generelle. 
Det giver forståelse for menneskelivet som sådan og for det en- 
kelte menneskeliv. Det enkelte menneske kan bruge denne forstå- 
else i sit eget liv. Man kan ikke studere åndsvidenskab, uden at det 
påvirker én på visse vigtige områder. 

Hele ens måde at tænke på ikke mindst om sig selv og sin egen 
placering i forhold til andre mennesker og til omverdenen kan 
ikke undgå at blive påvirket. Forestillingen om, hvad der er vigtigt 
i livet, bliver klarere. Det bliver nemmere at sætte sig nogle me- 
ningsfyldte mål, og man får en forestilling om, hvordan de kan 
nås. Den moralske bevidsthed, som er så afgørende for forholdet 
mellem mennesker og mennesker og omverdenen, vil blive påvir- 
ket. Hvis man erkender en sandhed i de åndsvidenskabelige teori- 
er, så må de virke på én. 


Det ligger i udtrykket »det personlige horoskop«, at vi her har et 
redskab til nytte for det personlige liv. Horoskopet er som tidli- 
gere nævnt et nøjagtigt kort over stjernehimlen i fødselsøjeblikket. 
Som et øjebliksbillede er det enestående — der er ikke to horosko- 
per, der er ens, ligesom vi ikke finder to ens mennesker, Og allige- 
vel er der noget generelt i horoskopet. Elementerne i forskellige 
horoskoper er de samme — stjernetegnene og planeterne, ascen- 
danten osv. Det, som gør horoskoper forskellige, er kombinatio- 
nen af elementerne. Disse har en almindelig fastlagt betydning, 
som er den samme i alle horoskoper helt i overensstemmelse med 
forestillingen om, at himmellegemerne er væsener, som virker 
med en bestemt åndelig kraft. Energierne som påvirker er de 
samme for alle mennesker, men det energimønster eller den 
energikombination vi fødes ind i er forskellig. Er to mennesker 
f.eks. født i samme stjernetegn, kan man ud fra det kun sige noget 
generelt om dem. Et stjernetegn omfatter jo også alle de menne- 
sker, som er født inden for en årligt tilbagevendende periode på 
30 dage, og alle disse mennesker er naturligvis ikke ens. Medtager 

man blot én faktor yderligere f.eks. ascendanten (det opstigende 
tegn), så giver det mulighed for en mere præcis klassificering af 
gruppen under ét soltegn. Og sådan vil vi nærme os det specifikke 
—det enkelte menneske, individet — efterhånden som flere faktorer 
inddrages i horoskopet. 


3. Det almene og det individuelle 


Det foregående er en fremstilling af bestemte sider af en åndsvi- 
denskabelig tænkning. Fremstillingen er holdt på det generelle og 
overordnede plan. Et væsentligt træk ved videnskab er netop det 
at generalisere. En videnskabelig teori er en generalisering eller en 
generel teori om enkeltfænomeners opførsel. En forudsætning for 
at kunne opstille en videnskabelig teori er, at der er et eller andet, 
der binder enkeltfænomener sammen, at de i bestemte henseen- 
der er ens og følger de samme, bestemte lovmæssigheder. Det in- 
dividuelle kan ikke fanges fuldstændigt af en generel teori. Det in- 
dividuelle menneske unddrager sig en fuldstændig generalisering. 
Det vil være forkert at tro, at man ved f.eks. at indkode fødselstids- 
punkt og sted i en vel-programmeret datamat kan få en fuldstæn- 
dig og korrekt tydning af horoskopet. Skulle det kunne lade sig 
gøre, så måtte vi forestille os en alvidenhed, som ikke ligger inden 
for vor rækkevidde, og som ville bringe os ud over teorier og deres 
begrænsning. 

Den generelle teori kan ikke indeholde det individuelle. Teo- 
rien skal hele tiden sættes i forhold til det enkelte menneske. Astro- 
logen besidder teorien og kan via et personligt forhold til et indi- 
vid og indfølingsevne nærme sig det individuelle - få de nødven- 
dige individuelle aspekter med som behøves for at fuldstændig- 
gøre billedet af individet. 

I horoskoptydningen er der altså både en teoretisk, generel side 
og en personlig, individuel side, og disse to sider skal sammenstil- 
les. 

Det, som er fremstillet på de foregående sider, hører under den 
abstrakte, teoretiske side af astrologien. Og selv om denne side 
kan virke noget højtravende og svært tilgængelig og kræver en vis 

anstrengelse at få overblik ovre, så er den anstrengelse ikke min- 
dre, som står tilbage for den, som ønsker at beskæftige sig med 
tydning af personlige horoskoper på et grundigt og dybt plan. 


DEN ESOTERISKE ASTROLOGI 


Kun kendskabet til det indre af Astrologien giver den 
rette forståelse for astrologi som en realitet og er en for- 
udsætning for det udbytterige af arbejdet dermed. 

Man kan skelne mellem esoterisk og eksoterisk astro- 
logi. Esoterisk astrologi behandler de abstrakte årsager, 
filosofien og den mere indre side af sagen. Eksoterisk 
astrologi behandler virkningerne, det praktiske, det kon- 
krete og ydre udtryk (det personlige horoskop). 

DEN ESOTERISKE ASTROLOGI er en introduktion til 
en side af astrologien, der oftest ikke medtages i under- 
visning og bøger, men at kende dertil gør det astrologi- 
ske arbejde endnu mere spændende og med mulighed 
for dyberegående udtryk for, hvad horoskopet siger. 


STRUBES 


ae fm man nn 


